section_heading: Objašnjenje
paragraph_text: Već prema tome da li je neka zračna masa nastala nad kontinentom (c) ili morem (m), govori se o kontinentalnoj ili maritimnoj (oceanskoj) zračnoj masi, na primjer maritimna tropska zračna masa označuje se s mT, a kontinentalna tropska zračna masa s cT. Te se dvije zračne mase bitno razlikuju prema sadržaju vodene pare: kontinentalna tropska zračna masa cT je toplija i suša od maritimne tropske zračne mase mT, sadrži više prašine, što smanjuje vidljivost.